
ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 11855/Ε/2801 (1) 

Μεταβίβαση εξουσίας να υπογράφουν «με εντολή Υφυπουργού» ο Γενι¬ 
κός Γραμματέας, καθώς και οι ανώτεροι υπάλληλοι της Γενικής 

Γραμματείας Τύπου και Πληροφοριών του Υπουργείου Προεδρίας 

της Κυβέρνησης. 

Ο ΥΦΥΠΟΥΡΓΟΣ 
ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ 

Έχοντας υπόψη: 

1. Τις διατάξεις των άρθρων 16, 25 και 29 του Ν. 1558/85 «Κυ¬ 
βέρνηση και Κυβερνητικά Όργανα». 

2. Το Π.Δ. 180/90 με το οποίο διορίσθηκε Υφυπουργός Προεδρίας 
της Κυβέρνησης ο Βύρων Πολύδωρας (ΦΕΚ 64/Α/11.4.1990). ι 

3. Την αρ. Γ.Υ. 2366/30.4.90 (ΦΕΚ 294/Β/90) κοινή απόφαση 
του Πρωθυπουργού και του Υπουργού Προεδρίας της Κυβέρνησης «κα¬ 
θορισμός αρμοδιοτήτων του Υφυπουργού Προεδρίας της Κυβέρνησης 
Βύρωνα Πολύδωρα». 

4. Την ανάγκη διασφάλισης της εύρυθμης και αποδοτικής λειτουρ¬ 
γίας των Υπηρεσιών της Γενικής Γραμματείας Τύπου και Πληροφο¬ 
ριών του Υπουργείου Προεδρίας της Κυβέρνησης, καθώς και της τα¬ 
χείας διεκπεραίωσης των υποθέσεων που ανατίθενται σε αυτές, αποφα¬ 
σίζουμε: 

Μεταβιβάζουμε στον Γενικό Γραμματέα καθώς και στους ανώτερους 
υπάλληλους της Γενικής Γραμματείας Τύπου και Πληροφοριών του 
Υπουργείου Προεδρίας της Κυβέρνησης την εξουσία να υπογράφουν 
«Με εντολή Υφυπουργού» τα παρακάτω θέματα: 

Άρθρο 1. 

Στον Γενικό Γραμματέα, πέρα των υπό του άρθρου 25 του Ν. 
1558/85 προβλεπομένων αρμοδιοτήτων, και τις κατωτέρω: 

1. Την έκδοση αποφάσεων ορισμού των Προϊσταμένων όλων των ορ¬ 
γανισμών μονάδων της Γενικής Γραμματείας Τύπου και Πληροφο¬ 
ριών. 

2. Την έκδοση αποφάσεων τοποθέτησης ή μετακίνησης όλου του 
προσωπικού της Γενικής Γραμματείας Τύπου και Πληροφοριών (μόνι¬ 
μου και με σύμβαση Ι.Δ.) στα γραφεία Τύπου Εξωτερικού, στα Γρ. Τύ¬ 
που και Πληροφοριών Εσωτερικού, καθώς και στα Γραφεία Τύπου και 
Δημοσίων Σχέσεων. 

3. Τη ρύθμιση όλων των θεμάτων που αναφέρονται στην υπηρεσιακή 
κατάσταση των υπαλλήλων με βαθμό Α' όλων των κλάδων ως και των 
υπαλλήλων ειδικής διαβάθμισης που έχουν αντιστοιχία με αυτούς, κα¬ 
θώς και τη ρύθμιση όλων των θεμάτων που αναφέρονται στην υπηρε¬ 
σιακή κατάσταση των υπαλλήλων με σύμβαση ιδιωτικού δικαίου της 
Γενικής Γραμματείας Τύπου και Πληροφοριών, εκτός της πρόσληψης 
και της λύσης της υπηρεσιακής τους σχέσης την αρμοδιότητα των 
οποίων διατηρούμε. 

4. Την κύρωση πρακτικών διαγωνισμών προμηθειών και εκτέλεσης 
έργων από του ποσού των 500.001 και πάνω, καθώς και τη σύναψη 
συμβάσεων κατακυρωθέντος διαγωνισμού προμηθειών και εκτέλεσης 

έργου από του ποσού των 500.001 δρχ. και πάνω. 

5. Την έκδοση πράξεων ή αποφάσεων έγκρισης δαπανών, εντολών, 
προμηθειών ή εκτέλεσης έργου, για τις οποίες υπάρχει εξουσιοδότηση 
νόμου από το ποσό των 500.001 και μέχρι του ποσού των 25.000.000 
δραχμών κατά περίπτωση, εκτός των απορρήτων δαπανών και των 
επιχορηγήσεων ασχέτως ποσού, την αρμοδιότητα των οποίων διατη¬ 
ρούμε. 

6. Παραπεμπτήρια έγγραφα γενικά που απευθύνονται στα συλλογικά 
όργανα που λειτουργούν στη Γενική Γραμματεία Τύπου και Πληροφο¬ 
ριών και αναφέρονται στην υπηρεσιακή κατάσταση όλων των υπαλλή¬ 
λων ή των υπαλλήλων ειδικής διαβάθμισης. 

7. Έγγραφα που απευθύνονται στο Συμβούλιο της Επικράτειας και 
τα τακτικά Δικαστήρια μετά από προσφυγές των υπαλλήλων της Γενι¬ 
κής Γραμματείας Τύπου και Πληροφοριών και από αγωγές αποζημίω¬ 
σης που εγείρονται από υπαλλήλους της Γενικής Γραμματείας Τύπου 
και Πληροφοριών, εν ενεργεία ή μη. 

8. Απαντήσεις σε αιτήσεις επανεξέτασης ή υπομνήματα αναφορών 
παραπόνων ή καταγγελίες πολιτών κατά ενεργειών ή απαντήσεων άλ¬ 
λων οργάνων που έχουν ειδικά εξουσιοδοτηθεί γι’ αυτό με την παρούσα, 
καθώς και των εγγράφων με τα οποία ζητείται η γνώμη της Νομικής 
Διεύθυνσης του Υπουργείου Προεδρίας της Κυβέρνησης ή άλλου Συλλο¬ 
γικού Οργάνου σε θέματα αρμοδιότητας της Γενικής Γραμματείας Τύ¬ 
που και Πληροφοριών. 

9. Αποφάσεις ορισμού ή ανικατάστασης υπολόγων διαχειριστών της 
Γενικής Γραμματείας Τύπου και Πληροφοριών. 

10. Την έκδοση διαταγών για τη διενέργεια διοικητικών ανακρίσεων 
ή διαχειριστικού ελέγχου επί παντός υπευθύνου καθώς και την έκδοση 
των καταλογιστικών πράξεων γενικά. 

11. Την άσκηση εποπτείας και ελέγχου στα δημόσια θεάματα και 
(ακροάματα. 

12. Τη συγκρότηση των Επιτροπών του άρθρου 41 του Π.Δ. 381/ 
1977. 

13. Τη συγκρότηση ομάδων εργασίας από υπηρεσιακούς παράγο¬ 
ντες ή και ιδιώτες για υποβοήθηση του έργου της Γενικής Γ ραμματείας 
Τύπου και Πληροφοριών. 

14. Την έκδοση εντολών μετακίνησης εκτός έδρας για υπηρεσία στο 
εσωτερικό, εκτός των εντολών μετακίνησης για υπηρεσία στο εξωτε¬ 
ρικό, την αρμοδιότητα των οποίων διατηρούμε. 

15. Τις πάσης φύσεως άδειες με ή χωρίς αποδοχές των Προϊσταμέ¬ 
νων των Οργανικών Μονάδων της Γενικής Γραμματείας Τύπου και 
Πληροφοριών, καθώς και τις εκπαιδευτικές άδειες όλου του προσωπι¬ 
κού. 

16. Την αυξομοίωση των πιστώσεων του τακτικού προϋπολογισμού 
και τις συναφείς προς αυτό προτάσεις στο Γενικό Λογιστήριο του Κρά¬ 
τους καθώς και την εγγραφή με νέο Κωδικό Αριθμό από το ποσό των 
500.001 και μέχρι το ποσό των 10.000.000 δραχμών. 

17. Την προκήρυξη διαγωνισμού προμηθειών και εκτέλεσης έργων 
από του ποσού των 500.001 και πάνω. 

18. Τη θεώρηση των επαγγελματικών ταυτοτήτων των δημοσιο¬ 
γράφων. 

19. Την έκδοση πράξεων ή αποφάσεων, έγκρισης δαπανών, εντο¬ 
λών, προμηθειών, ή εκτέλεσης έργων των Υπηρεσιών Εξωτερικού, για 
τις οποίες υπάρχει εξουσιοδότηση Νόμου μέχρι του ποσού των 
15.000.000 δρχ. κατά περίπτωση, εκτός των απορρήτων δαπανών, 
την αρμοδιότητα των οποίων διατηρούμε. 

20. Κάθε σχετικό, με τα παραπάνω έγγραφο ή απόφαση εφόσον δεν 
έχει μεταβιβασθεί με την παρούσα, η αρμοδιότητα σε άλλα όργανα. 

Άρθρο 2. 

Τα κάθε είδους νομικά πρόσωπα, δημοσίου ή ιδιωτικού δικαίου, τα 
οποία εποπτεύονται από τη Γενική Γραμματεία Τύπου και Πληροφο¬ 
ριών και οι πάσης μορφής και φύσεως οργανισμοί, ή αυτοτελείς δημό¬ 
σιες υπηρεσίες που καθ’ οιονδήποτε τρόπο εξαρτώνται ή συνδέονται με 
τη Γενική Γραμματεία Τύπου και Πληροφοριών, υποχρεούνται να ενη¬ 
μερώνουν και το Γ ενικό Γ ραμματέα για όλα τα θέματα που σχέση έχουν 
με το βαθμό εποπτείας, εξάρτησης ή σύνδεσής τους με τη Γενική Γραμ¬ 
ματεία Τύπου και Πληροφοριών. 

Άρθρο 3. 

Στους Προϊσταμένους των Διευθύνσεων ή τους νόμιμους Αναπληρω¬ 
τές τους: 

1. Πάσης φύσεως προπαρασκευαστικά, διαβιβαστικά και υπομνη¬ 
στικά έγγραφα. 


2. Έγγραφα με τα οποία ζητούνται ή παρέχονται πληροφορίες για 
την ορθή εφαρμογή των νόμων. 

3. Έγγραφα με τα οποία ανακοινώνονται ή κοινοποιούνται στους εν¬ 
διαφερομένους ή εκτελούνται Προεδρικά Διατάγματα, αποφάσεις μας 
και του Γενικού Γραμματέα ή αποφάσεις συλλογικών οργάνων. 

4. Έγγραφα και κάθε πράξη που αφορά σε θέματα για τα οποία έχει 
δοθεί κατ’ αρχήν έγκρισή μας ή του Γενικού Γραμματέα. 

5. Την αποστολή τηλεγραφημάτων εσωτερικού και εξωτερικού πλη¬ 
ροφοριακού και προπαρασκευαστικού περιεχομένου. 

6. Πράξεις με τις οποίες τίθενται έγγραφα της αρμοδιότητάς τους 
στο Αρχείο. 

Άρθρο 4. 

Στον Προϊστάμενο της Διεύθυνσης Διοίκησης ή το νόμιμο Αναπλη¬ 
ρωτή του πέρα από τα αναφερόμενα στο άρθρο 3: 

1. Αποφάσεις τοποθέτησης ή μετακίνησης εντός της Κεντρικής Υπη¬ 
ρεσίας της Γενικής Γραμματείας Τύπου και Πληροφοριών των υπαλλή¬ 
λων με βαθμό Β’-Δ' και των υπαλλήλων με σύμβαση Ι.Δ. 

2. Έγγραφα προς το Υπουργείο Εξωτερικών για έκδοση ή θεώρηση 
υπηρεσιακών διαβατηρίων των υπαλλήλων της Γενικής Γραμματείας 
Τύπου και Πληροφοριών. 

3. Τη χορήγηση των κανονικών και αναρρωτικών αδειών με ή χωρίς 
αποδοχές των μονίμων υπαλλήλων και των υπαλλήλων με σύμβαση 
ιδιωτικού δικαίου εκτός των Προϊσταμένων των Οργανικών Μονάδων 
της Γενικής Γραμματείας Τύπου και Πληροφοριών. 

4. Αποφάσεις προαγωγών υπαλλήλων με βαθμό Β’-Δ'. 

5. Αποφάσεις γιά τη μισθολογική εξέλιξη όλων των υπαλλήλων από 
κατώτερο μισθολογικό κλιμάκιο στο αμέσως ανώτερο. 

6. Αποφάσεις προσαύξησης των αποδοχών όλων των υπαλλήλων, 
λόγω επιδόματος χρόνου υπηρεσίας και λοιπών επιδομάτων καθώς και 
τις αποφάσεις για προβλεπόμενη από το νόμο παροχή προσαύξησης 
στους υπαλλήλους με σχέση εργασίας ιδιωτικού δικαίου. 

7. Βεβαιωτικές καταστάσεις αποζημίωσης των υπαλλήλων της Γ ενι¬ 
κής Γραμματείας Τύπου και Πληροφοριών. 

8. Εντολές δημοσίευσης στην Εφημερίδα της Κυβέρνησης περιλή¬ 
ψεων Προεδρικών Διαταγμάτων, αποφάσεων και άλλων πράξεων. 

9. Αποφάσεις χορήγησης άδειας άσκησης ιδιωτικής εργασίας με 
αμοιβή σε όλους του μόνιμους υπάλληλους και στους υπαγομένους στο 
Ν. 993/79 με σύμβαση ιδιωτικού δικαίου υπαλλήλους. 

10. Τις αλφαβητικές καταστάσεις των υπαλλήλων, που συντάσσο- 
νται κάθε χρόνο. 

11. Τα παραπεμπτήρια έγγραφα για υγειονομική εξέταση των υττιλ- 
λήλων και των υποψηφίων για διορισμό, καθώς και τα έγγραφα για ει¬ 
σαγωγή των υπαλλήλων στα Νοσηλευτικά Ιδρύματα. 

12. Την επικύρωση του γνήσιου της υπογραφής των υπαλλήλων. 

13. Πιστοποιητικά ή βεβαιώσεις της υπηρεσιακής κατάστασης όλων 
των υπαλλήλων. 

14. Την επικύρωση των αντιγράφων των εγγράφων διαβαθμισμένης 
αλληλογραφίας. 

15. Έγγραφα με τα οποία διαβιβάζονται δικαιολογητικά συνταξιο- 
δότησης όλων των υπαλλήλων. 

16. Τις ανακοινώσεις αποφάσεων διορισμού, πρόσληψης, μετάθεσης, 
απόσπασης, απόλυσης, αποδοχής παραίτησης κ.λπ. όλων των υπαλλή¬ 
λων. 

17. Τη συγκρότηση των Επιτροπών του άρθρου ΙΟτου Ν. 506/76. 

18. Έγγραφα για τη συγκέντρωση στοιχείων προς μελέτη και κα¬ 
τάρτιση προγραμμάτων σε αντικείμενα Οργάνωσης και Εκπαίδευ- 
σης. 

Άρθρο 1 

Στον Προϊστάμενο της Διεύθυνσης Οικονομικών Υπηρεσιών ή τον νό¬ 
μιμο Αναπληρωτή του πέρα από τα αναφερόμενα στο άρθρο 3: 

1. Την έγκριση πάσης φύσεως δαπανών, ανάληψης υποχρεώσεων 
και (αναγνώρισης αυτών μέχρι του ποσού των 500.000 δραχμών κατά 
περίπτωση καθώς και την εντολή χορήγησης υλικών για τις ανάγκες 
της Υπηρεσίας, πλην α) των μισθών, επιμισθίων και μισθωμάτων, αρ¬ 
μοδιότητα που ανήκει στον εκκαθαριστή αποδοχών, που ορίζεται με 
άλλη απόφαση και β) των επιχορηγήσεων ασχέτως ποσού την αρμοδιό¬ 
τητα των οποίων διατηρούμε. 

2. Την αυξομείωση των πιστώσεων του τακτικού προϋπολογισμού 
και τις συναφείς σ’ αυτό προτάσεις στο Γ ενικό Λογιστήριο του Κράτους, 
καθώς και την εγγραφή πιστώσεων με νέο Κωδικό Αριθμό μέχρι του 
ποσού των 500.000 δραχμών. 

3. Την κύρωση πρακτικού διαγωνισμού προμηθειών και εκτέλεσης 
έργων μέχρι του ποσού των 500.000 δραχμών, καθώς και τη σύναψη 
συμβάσεων κατακυρωθέντος διαγωνισμού προμηθειών και εκτέλεσης 
έργων μέχρι του ποσού των 500.000 δραχμών. 

4. Την προκήρυξη διαγωνισμού προμηθειών και εκτέλεσης .έργων 
·■ οι του ποσού των 500.000 δραχμών. 

5. Εντολές προς την Τράπεζα της Ελλάδος για την έκδοση επιταγών 
ή εντολών σε συνάλλαγμα σύμφωνα με τα εκδοθέντα εντάλματα. 

6. Εξουσιοδοτήσεις προς το οικείο Ταμείο Πληρωμών Αθηνών για 
την εξόφληση ή είσπραξη εκδοθέντων χρηματικών ενταλμάτων 

Άρθρο 6 

Στους Προϊσταμένους Τμημάτων και Οργανικών Μονάδων επιπέδου 
Τμήματος ή τους νομίμους αναπληρωτές τους: 

1. Προπαρασκευαστικά διαβιβαστικά και υπομνηστικά έγγραφα κα¬ 
θώς και εκείνα με τα οποία ενημερώνονται οι ενδιαφερόμενοι για την πο¬ 
ρεία των υποθέσεών τους. 

2. Πιστοποιητικά και βεβαιώσεις για νόμιμη χρήση σε θέματα που 
δύνανται να βεβαιωθούν σύμφωνα με το νόμο από τα στοιχεία που τη¬ 
ρούνται στην Υπηρεσία. 

3. Έγγραφα με τα οποία διαβιβάζονται προς επίδοση διάφορα έγ¬ 
γραφα ή δικόγραφα καθώς και εκείνα με τα οποία επιστρέφονται ή ανα- 
ζητούνται αλληλογραφίες σε θέματα αρμοδιότητάς τους. 

4. Πράξεις με τις οποίες τίθενται έγγραφα της αρμοδιότητάς τους 
στο αρχείο. 

Ειδικότερα στον Προϊστάμενο του Τμήματος Προσωπικού της Διεύ¬ 
θυνσης Διοίκησης ή το νόμιμο Αναπληρωτή του πέρα από τα πιό πάνω 
αναφερόμενα: 

1. Τη θεώρηση των βιβλιαρίων νοσηλείας των υπαλλήλων και των 
μελών των οικογενειών τους τους και οτιδήποτε σχετικό. 

2. Τη θεώρηση αντιγράφων των δικαιολογητικών και εγγράφων που 
βρίσκονται στα προσωπικά μητρώα των υπαλλήλων. 

Ειδικότερα στον προϊστάμενο του τμήματος Γραμματείας της Διεύ¬ 
θυνσης Διοίκησης ή το νόμιμο αναπληρωτή του μεταβιβάζουμε την αρ¬ 
μοδιότητα επικύρωσης αντιγράφων των εγγράφων. 

Ειδικότερα στους Προϊσταμένους των Τμημάτων της Διεύθυνσης Οι¬ 
κονομικών Υπηρεσιών ή τους νομίμους Αναπληρωτές τους πέρα από τα 
πιό πάνω αναφερόμενα, τα έγγραφα με τα οποία αναζητούνται από τα 
Ασφαλιστικά Ταμεία των Υπαλλήλων οι κρατήσεις και εισφορές των 
υπαλλήλων που έχουν καταβληθεί αχρεωστήτως. 

Ειδικότερα στο Προϊστάμενο του Τμήματος Προϋπολογισμού και 
Αποδοχών Εσωτερικού της Διεύθυνσης οικονομικών Υπηρεσιών την 
υπογραφή βεβαιώσεων για τις αποδοχές και τις πρόσθετες αμοιβές των 
υπαλλήλων. 

Τέλος στον Προϊστάμενο του Τμήματος Αποδοχών και Δαπανών 
Εξωτερικού της Γενικής Γραμματείας Τύπου και Πληροφοριών: 

1. Την έκδοση εντολών προς την Τράπεζα της Ελλάδος για την έκ¬ 
δοση επιταγών ή εντολών σε συνάλλαγμα σύμφωνα με τα εκδοθέντα 
εντάλματα, που αφορούν δαπάνες των Υπηρεσιών Εξωτερικού. 

2. Την χορήγηση των εξουσιοδοτήσεων προς το οικείο Ταμείο Πλη¬ 
ρωμών Αθηνών για την εξόφληση ή είσπραξη εκδοθέντων χρηματικών 
ενταλμάτων που αφορούν δαπάνες των Υπηρεσιών Εξωτερικού. 

Άρθρο 7 

Ορίζουμε: 

1. Τα έγγραφα που υπογράφονται από το Γενικό Γραμματέα και 
τους λοιπούς Προϊσταμένους «με εντολή Υφυπουργού» να βρίσκονται 
στα πλαίσια της πολιτικής που καθορίζεται από τη Γενική Γραμματεία 
Τύπου και Πληροφοριών, να κοινοποιούνται σε αντίγραφο στο Γ ραφείο 
μας και του Γενικού Γραμματέα. 

2. Σε έλλειψη, απουσία ή κώλυμα για οποιοδήποτε λόγο του Γενικού 
Γραμματέα οι αρμοδιότητές του να ασκούνται από εμάς. 

3. Σε έλλειψη, απουσία ή κώλυμα για οποιοδήποτε λόγο Διευθυντή ή 
Τμηματάρχη και εφόσον δεν υπάρχει νόμιμος αναπληρωτής τους οι αρ¬ 
μοδιότητές τους ασκούνται από τους ιεραρχικά Προϊσταμένους τους. 

Η ισχύς της απόφασης αυτής αρχίζει από της δημοσίευσής της. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 5 Ιουνίου 1990 

Ο ΥΦΥΠΟΥΡΓΟΣ 

ΒΥΡΩΝ ΠΟΛΥΔΩΡΑΣ 


Αριθ. Π31-7916/ΑΣ 4068 (2) 

Μεταβίβαση δικαιώματος στο Γενικό Γραμματέα του Υπουργείου Εξω¬ 
τερικών να υπογράφει με εντολή Υπουργού. 

Ο ΥΠΟΥΡΓΟΣ ΕΞΩΤΕΡΙΚΩΝ 

Έχοντας υπόψη: 

1. Τις διατάξεις του Νόμου 419/76. 

2. Τις διατάξεις του Νόμου 1558/1985, άρθρο 29. 

3. Την ανάγκη διασφαλίσεως της ευρύθμου και ταχείας λειτουργίας 
των υπηρεσιών, αποφασίζουμε: 

Στον Γ ενικό Γ ραμματέα μεταβιβάζουμε το δικαίωμα υπογραφής με 
εντολή Υπουργού 

α. Αποφάσεις, πράξεις κλήσεις σχετικές με την κατάσταση του Προ¬ 
σωπικού του ΥΠΕΞ όλων των κλάδων και κατηγοριών μονίμου και μη, 
με σύμβαση ή με σχέση ιδιωτικού δικαίου, μετακλητών ή μη κλπ., κα¬ 
θώς και αποφάσεις εξουσιοδοτήσεως για τον χειρισμό διαβαθμισμένου 
υλικού και άρσεως αυτών. 

β. Εκθέσεις στο Συμβούλιο επικράτειας ή τα άλλα διοικητικά δικα¬ 
στήρια επί προσφυγών και αιτήσεων των ανωτέρω στα δικαστήρια 
αυτά. 

γ. Ερωτήματα στη Νομική Διεύθυνση σχετικά με τα θέματα της Γ1 
Διεύθυνσης Προσωπικού. 

δ. Εντολές για όλες τις υπηρεσιακές μετακινήσεις του Προσωπικού 
του ΥΠ.ΕΞ., ανεξαρτήτως κλάδου και βαθμού. 

ε. Εντολές τοποθετήσεων, μεταθέσεων κλπ του προσωπικού του 
ΥΠ.ΕΞ., όλων των κλάδων και κατηγοριών ύστερα από αποφάσεις των 
αρμοδίων Υπηρεσιακών Συμβουλίων. 

στ. Ειδικότερα για τα αναφερόμενα στις παραγράφους α, β, δ, ε της 
παρούσης, σε ότι αφορά υπαλλήλους του Διπλωματικού Κλάδου, στον 
Γενικό Γραμματέα μεταβιβάζουμε το δικαίωμα υπογραφής με εντολή 
Υπουργού μέχρι του βαθμού τού Συμβούλου Πρεσβείας Α' τάξεως. 

Σε περίπτωση κωλύματος ή απουσίας του Γ ενικού Γ ραμματέως, οι 
ανωτέρω αρμοδιότητες ασκούνται από τον Διευθυντή της Διευθύνσεως 
Προσωπικού. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 31 Μάΐου 1990 

Ο ΥΠΟΥΡΓΟΣ 

ΑΝΤΩΝΗΣ ΣΑΜΑΡΑΣ 

-φ- 

Αριθ. 2020540/5043/0025 (3) 

Καθορισμός ανωτάτου ορίου εγγυητικών επιστολών από την Τράπεζα 
δΟΟΤΙΑΒΑΝΚ (ΤΗΕ ΒΑΝΚ ΟΓ ΝΟνΑ 5ΕΟΤΙΑ). 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Το Ν.Δ. 284/88 «Οργανισμός του Υπουργείου των Οικονομι¬ 
κών». 

2. Τις αποφάσεις μας: α) 166915/2570/17.11.77 με την οποία 
καθορίζονται οι όροι και οι προϋποθέσεις βάσει των οποίων παρέχονται 
από τις Τράπεζες που λειτουργούν στην Ελλάδα εγγυήσεις στο Δημόσιο 
και τα Ν.Π.Δ.Δ. για εκτέλεση έργων κλπ, και β) την 13341/1339/ 
11.3.88 με την οποία καθορίστηκε το ανώτατο όριο των εγγυητικών 
επιστολών που θα εκδίδει η Τράπεζα 500ΤΙΑΒΑΝΚ σε δραχμές 1.000 
εκατομμυρίων. 

3. Την από 21.3.90 επιστολή της πιο πάνω Τράπεζας για την αύ¬ 
ξηση του ανώτατου ορίου έκδοσης των εγγυητικών επιστολών της. 

4. Την δραστηριότητα της Τράπεζας αυτής, όπως εμφανίζεται στις 
λογιστικές καταστάσεις της με 31.12.89. 

Ορίζουμε το ανώτατο όριο έκδοσης εγγυητικών επιστολών της Τρά¬ 
πεζας δΟΟΤΙΑΒΑΝΚ για τις παραπάνω περιπτώσεις στο ποσό των 
δραχμών ενός δισεκατομμυρίου διακοσίων εκατομμυρίων 
(1.200.000.000) με τους όρους και τις προϋποθέσεις βάσει των 
οποίων παρέχονται από τις Τράπεζες που λειτουργούν στην Ελλάδα εγ¬ 
γυήσεις στο Δημόσιο, Ν.Π.Δ.Δ. για εκτέλεση έργων, προμήθειες κλπ. 
(απόφασή μας 166915/2570/17.11.89). 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 14 Μαΐου 1990 

Ο ΥΠΟΥΡΓΟΣ 

ΙΩΑΝΝΗΣ ΠΑΛΑΙΟΚΡΑΣΣΑΣ 
-*- 

Αριθ. 2034073/8437/0025 (4) 

Παράταση της ισχύος της εγγύησης του Δημοσίου που παρασχέθηκε με 
την απόφαση του Υπουργού των Οικονομικών αριθμ. 2021710/ 
4546/0025/21.3.89 στην Τράπεζα 5Ο0ΙΕΤΕ ΟΕΝΕΚΑΕΕ για 
τη χορήγηση δανείου ποσού δρχ. 200.000.000 προς την Ολυ¬ 
μπιακή Αεροπορία ΑΕ (ΟΑ). 

Ο ΥΠΟΥΡΓΟΣ ΤΩΝ ΟΙΚΟΝΟΜΙΚΩΝ 

Έχοντας υπόψη: 

1. Τις διατάζεις των ΑΝ 747/45, 9/67 σε συνδυασμό με τις διατά¬ 
ξεις του άρθρου 8 του Ν. 1266/82. 

2. Την απόφασή μας αριθμ. 2021710/4546/0025/21.3.89 με 
την οποία παρασχέθηκε η εγγύηση του Δημοσίου προς την Τράπεζα 
500ΕΤΕ ΟΕΝΕΚΑΕΕ για την κάλυψη δανείου της προς την Ολυ¬ 
μπιακή Αεροπορία ΑΕ (ΟΑ) ποσού δρχ. 200.000.000 για την (αντιμε¬ 
τώπιση ταμιακών αναγκών της. 

3. Την αριθμ. 1633/27.10.89 πράξη του Διοικητή της Τράπεζας 
της Ελλάδος σχετικά με την δανειοδότηση των ΔΕΚ0. 

4. Το αριθμ. 1696/24.5.90 έγγραφο της Γεν. Γραμματείας ΔΕΚΟ 
στο οποίο αναφέρεται ότι το δάνειο ποσού δρχ. 200.000.000 περιλαμ¬ 
βάνεται στο όριο δανεισμού της Ολυμπιακής Αεροπορίας ΑΕ (ΟΑ) για 
το έτος 1990. 

5. Την από 20.3.90 επιστολή της Τράπεζας 500ΙΕΤΕ ΟΕΝΕ¬ 
ΚΑΕΕ στην οποία δηλώνει ότι συμφωνεί να παραταθεί για ένα (1) χρόνο 
η προθεσμία εξόφλησης του εν λόγω δανείου. 

6. Το απόσπασμα πρακτικού της αριθμ. 383/15.5.90 συνεδρίασης 
του Δ.Σ. της ΟΑ στην οποία εγκρίθηκε η παράταση της προθεσμίας εξό¬ 
φλησης του ανωτέρω δανείου για ένα (1) χρόνο με τους όρους που έθεσε 
η δανειοδοτούσα Τράπεζα. 

7. Την επιστολή της Ολυμπιακής Αεροπορίας αριθμ. 16723/ 
21.5.90 σχετικά με την παράταση της ισχύος της εν λόγω εγγύησης 
του Δημοσίου, αποφασίζουμε: 

Παρατείνουμε για ένα (ί) χρόνο, ήτοι μέχρι 23.3.91 την ισχύ της 
εγγύησης του Δημοσίου που παρασχέθηκε με την απόφασή μας αριθμ. 
2021710/4546/0025/21.3.89 προς την Τράπεζα δΟΟΙΕΤΕ ΟΕ¬ 
ΝΕΚΑΕΕ για τη χορήγηση δανείου ποσού δρχ. 200.000.000 στην 
Ολυμπιακή Αεροπορία ΑΕ (ΟΑ) σύμφωνα με τους όρους που αναφέρο- 
νται στην από 20.3.90 επιστολή της εν λόγω δανείστριας Τράπεζας. 

Κατά τα λοιπά ισχύει η απόφασή μας αριθμ. 2021710/4546/ 
0025/21.3.1989. 

Η απόφασή μας αυτή να δημοσιευθεί στην Εφημερίδα της Κυβέρνη¬ 
σης· 

Αθήνα, 29 Μαΐου 1990 

Ο ΥΠΟΥΡΓΟΣ 

ΙΩΑΝ. ΠΑΛΑΙΟΚΡΑΣΣΑΣ 

-+- 

Αριθ. Φ 51/οικ. 801 (5) 

Αύξηση της κατά συνεδρίαση αποζημίωσης του Προέδρου του Υγειονο¬ 
μικού Συμβουλίου του Τ.Α.Π - Ο.Τ.Ε. 

ΟΙ ΥΠΟΥΡΓΟΙ 

ΟΙΚΟΝ/ΚΩΝ & ΥΓΕΙΑΣ ΠΡΟΝΟΙΑΣ & ΚΟΙΝ. ΑΣΦ/ΣΕΩΝ 

Έχοντας υπόψη: 

1. Τις διατάξειςε των άρθρων 7 και 22 του Β.Δ. 244/66 (ΦΕΚ 66/ 
26.3.66). 

2. Την 978/18.6.82 Κοινή Απόφαση (ΦΕΚ 432/24.6.82 τ.Β'). 

3. Το Π. Δ/γμα 492/10.11.84 (ΦΕΚ 175/14.11.84 τ.Α'). 

4. Τις διατάξεις του άρθρου 20 του Ν. 1539/85 (ΦΕΚ 64/85 τ.Α'). 

5. Την 36340/7676/18.4.85 (ΦΕΚ 217/85 τ.Β'.) Κοινή Από¬ 
φαση. 

6. Το γεγονός ότι η αποζημίωση που καταβάλλεται σήμερα στον 
Πρόεδρο του Υγειονομικού Συμβουλίου του Τ.Α.Π - Ο.Τ.Ε. είναι χαμη- 
μηλή, αν ληφθεί υπόψη, ότι πρόκειται για καθηγητή Πανεπιστημίου, ο 
οποίος καλείται να αντιμετωπίσει μεγάλο φόρτο εργασίας, αποφασί¬ 


ζουμε: 

Καθορίζουμε την κατά συνεδρίαση αποζημίωση του Προέδρου του 
Υγειονομικού Συμβουλίου του Ταμείου Ασφαλίσεως Προσωπικού 
Ο.Τ.Ε. σε 6.000 δρχ. (έξι χιλιάδες). 

Η απόφαση αυτή να δημοσιευθεί στην Εφημερίδα της Κυβέρνη¬ 
σης. 

Αθήνα, 29 Μαΐου 1990 

οι ΥΠΟΥΡΓΟΙ 

ΟΙΚΟΝΟΜΙΚΟΝ ΥΓΕΙΑΣ ΠΡΟΝΟΙΑΣ ΚΑΙ 

ΚΟΙΝΩΝΙΚΟΝ ΑΣΦΑΛΙΣΕΩΝ 

ΙΩΑΝ. ΠΑΛΑΙΟΚΡΑΣΣΑΣ ΜΑΡΙΕΤΤΑ ΓΙΑΝΝΑΚΟΥ 

--- 

Αριθ. 16157 (6) 

Σύσταση - Συγκρότηση Ειδικής Νομοπαρασκευαστικής Επιτροπής 
Αθλητισμού (Ε.Ν.Ε.Π.Α.). 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

α) Τις διατάξεις του Ν. 1558/1985 «Κυβέρνηση και Κυβερνητικά 
Όργανα». 

β) Τις διατάξεις του Ν. 75/1975 και της λοιπής γενικά αθλητικής 
νομοθεσίας. 

γ) Τις διατάξεις του Π. Δ/τος 77/1985 «Οργανισμός της Γενικής 
Γραμματείας Αθλητισμού». 

δ) Τις διατάξεις του άρθρου 6 της κατ’ εξουσιοδότηση του Ν. 
1232/82 εκδοθείσης Απόφασης του Υπουργού Προεδρίας Κυβερνή- 
σεως, αριθ. Α 5257 της 26/26 Απριλίου 1982 «αναμόρφωση Συλλο¬ 
γικών Οργάνων Γνωμοδοτικής και Αποφασιστικής Αρμοδιότητας 
κ.λ.π.» (ΦΕΚ Β' 211). 

ε) Την ανάγκη άμεσων και επειγουσών νομοθετικών ρυθμίσεων για 
την αντιμετώπιση της βαθειάς και μακρόχρονης κρίσης από την οποία 
υποφέρει ο ελληνικός αθλητισμός, συνεπεία της οποίας, πέραν των άλ¬ 
λων, η χώρα μας διακινδυνεύει το αθλητικό της κύρος, κατά τους Μεσο¬ 
γειακούς αγώνες του 91 και αυτούς της Ολυμπιάδας του 1996. 

στ) Την, αριθ. Υ1022/ΎΠΠΟ/ΓΝΟΣ/20.4.1990 (ΦΕΚ 288/ 
20.4.1990 τ.Β’), κοινή απόφαση του Πρωθυπουργού και του Υπουρ¬ 
γού Πολιτισμού με την οποία ανατίθενται αρμοδιότητες στην Υφυ¬ 
πουργό Πολιτισμού Φάνη Πάλλη - Πετραλιά, αποφασίζουμε: 

Άρθρο 1. 

1. Στη Γ ενική Γ ραμματεία Αθλητισμού (ΓΓ Α) συνιστάται Ειδική Νο¬ 
μοπαρασκευαστική Επιτροπή Αθλητισμού (Ε.Ν.Ε.Π.Α.), έργο της 
οποίας είναι: 

α) Η σύνταξη και νομ/χνική επεξεργασία κανονιστικών γενικά πρά¬ 
ξεων (σχεδίων νόμων, διαταγμάτων, υπουργικών αποφάσεων, κανονι¬ 
σμών κ.λπ.), που αφορούν θέματα οργάνωσης και λειτουργίας του ελλη-, 
νικού αθλητισμού στο σύνολό του. 

β) Η κωδικοποίηση, συμπλήρωση και απλούστευση του πειθαρχικού 
δικαίου, κατά κλάδο άθλησης, ώστε να είναι κατανοητό από όλους τους 
ενδιαφερομένους και να διευκολύνονται τα όργανα απονομής της αθλη¬ 
τικής δικαιοσύνης στην ομοιόμορφη για όλους εφαρμογή, ουσιαστική 
και χρονική χωρίς να είναι αναγκασμένα να προσφεύγουν στην ερμη¬ 
νεία, γεγονός που ενέχει τον κίνδυνο αντιφατικών αποφάσεων και προ- 
καλεί δυσπιστία, και 

γ) Η υπόδειξη στη Διοίκηση των αναγκαίων νομοθετικών ρυθμίσεων, 
στην περίπτωση που διαπιστώνεται τέτοια ανάγκη. 

2. Ειδικότερα η Επιτροπή, και κατά απόλυτη προτεραιότητα, καταρ¬ 
τίζει το σχέδιο Αθλητικού κώδικα που αφορά στην οργάνωση και λει¬ 
τουργία, σε κεντρικό και περιφερειακό επίπεδο, των παρακάτω, κυρίως, 
τομέων του αθλητισμού: 

α) Προγραμμάτων «Αθλητισμός (Άσκηση) για Όλους». 

β) Σχολικού Αθλητισμού 

γ) Σωματειακού Αθλητισμού (αθλητικές οργανώσεις - αθλητική δι¬ 
καιοσύνη - διαιτητές - προπονητές - κριτές κλπ). 

δ) Επιστημονικού Αθλητισμού. 

ε) Οικονομικών επιχορηγήσεων και αθλητικών εγκαταστάσεων. 

στ) πρόληψης και καταστολής του ντόπινγκ και της βίας στα γήπεδα. 

ζ) Κινήτρων για την εισαγωγή διακρινομένων αθλητών στα ΑΕΙ 
κλπ. 

3. Η Επιτροπή στα πλαίσια της κατάρτισης του Αθλητικού Κώδικα 
συντονίζει το έργο των πάσης φύσεως Επιτροπών Αθλητισμού που λει- 

τουργούν για την υποβοήθηση του έργου της και παρέχει τυχόν ανα¬ 
γκαίες για το συντονισμό των εργασιών τους οδηγίες. 

4. Η Γραμματειακή εξυπηρέτηση της Επιτροπής γίνεται από μονί¬ 
μους δημοσίους υπαλλήλους, της Γ.Γ.Α. 

Άρθρο 2 

1. Η Επιτροπή αποτελείται από τα εξής μέλη: 
α) Ρουμπή Αθανάσιο, ως Πρόεδρο. 

β) Παπετρόπουλο Δημήτριο. 
γ) Καπράλο Σπόρο, 
δ) Κωστάκο Σωτήριο, 
ε) Παπαναστασίου Κων/νο. 
στ) Παυλόπουλο Χαράλαμπο, 
ζ) Σαλάτα Χρήστο. 
η) Τσακανίκα Γεώργιο, 
θ) Φιλάρετο Νικόλαο. 

ι) Εκπρόσωπο του ΠΣΑΤ, οριζόμενο από αυτόν και 
ια) Τρία μέλη, προερχόμενα ανά ένα, από τα πολιτικά κόμματα της 
ΝΕΑΣ ΔΗΜΟΚΡΑΤΙΑΣ, του ΠΑΣΟΚ και του ΣΥΝΑΣΠΙΣΜΟΥ ΤΗΣ 
ΑΡΙΣΤΕΡΑΣ ΚΑΙ ΤΗΣ ΠΡΟΟΔΟΥ, οριζόμενα από αυτά. 

2. Ο αριθμός μελών της Επιτροπής μπορεί να αυξάνεται, εφόσον πα- 
ρίσταται ανάγκη ύστερα από απόφαση της αρμόδιας για θέματα αθλητι¬ 
σμού Υφυπουργού, όπως επίσης και να ορίζονται από μέλη της ειδικά 
τριμελή τμήματα για τη μελέτη και επεξεργασία ειδικών θεμάτων. 

Άρθρο 3 

1. Των Συνεδριάσεων της Επιτροπής, προεδρεύουν, οσάκις παρίστα- 
νται, η αρμόδια για θέματα αθλητισμού Υφυπουργός ή ο Γενικός Γραμ¬ 
ματέας Αθλητισμού, κατά περίπτωση. 

2. Στις Συνεδριάσεις της Επιτροπής παρίστανται, οσάκις καλούνται, 
εκπρόσωποι των οργανικών μονάδων της ΓΓΑ, των εποπτευόμενων 
από αυτήν Οργανισμών, των αθλητικών ομοσπονδιών και λοιπών 
αθλητικών οργανώσεων. 

3. Για την καλλίτερη εκτέλεση του έργου της Επιτροπής, όλοι οι φο¬ 
ρείς της προηγούμενης παραγράφου παρέχουν σ’ αυτήν οποιαδήποτε 
συνδρομή, στοιχείο ή πληροφορία ήθελε ζητηθεί από αυτήν. 

4. Κατά τα λοιπά εφαρμόζονται οι κανόνες λειτουργίας των συλλογι¬ 
κών οργάνων. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 31 Μαΐου 1990 

Η ΥΦΥΠΟΥΡΓΟΣ 

ΦΑΝΗ ΠΑΛΛΗ - ΠΕΤΡΑΛΙΑ 
-♦- 

Αριθ. ΥΠΠΟ/ΑΡΧ/Β1/Φ36/1957/26 (7) 

Κήρυξη δύο οθωμανικών μνημείων (α. Λουτρό, β. Τζαμί), στα Γιαννι¬ 
τσά Ν. Πέλλης, ως ιστορικών, διατηρητέων μνημείων. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Την Υ.Α. ΥΠΠΟ/ΓΝΟΣ/1872/15.1.90 (ΦΕΚ 35/Β7 
25.1.90) για «Μεταβίβαση αρμοδιοτήτων Υπουργού» και δικαιώματος 
υπογραφής «Με εντολή Υπουργού» στον Ειδικό Γραμματέα Διοικητικού. 
Τομέα Πολιτιστικής Κληρονομιάς του ΥΠΠΟ». 

2. Τις διατάξεις του Κ.Ν. 5351/32 «Περί Αρχ/των» (άρθρο 5). 

3. Την ομόφώνη γνωμοδότηση του Τοπικού Συμβουλίου Μνημείων 
Κεντρικής και Δυτικής Μακεδονίας (Πράξη 147η/12.12.89), αποφα¬ 
σίζουμε: 

Τον χαρακτηρισμό δύο οθωμανικών μνημείων - ενός λουτρού των 
αρχών του 15ου αιώνα και ενός τζαμιού των μέσων του 15ου αι. ως 
ιστορικών και διατηρητέων μνημείων, τα οποία βρίσκονται μέσα στο 
χώρο του στρατοπέδου Καψάλη στα Γιαννιτσά. Πρόκειται για δύο αξιό¬ 
λογα πλινθόκτιστα θολωτά μνημεία της πόλης των Γιαννιτσών. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 25 Απριλίου 1990 

Με εντολή Υπουργού 
Ο Ειδικός Γραμματέας 
Α. ΗΛΙΑΔΑΚΗΣ 


Αριθ. 185 (8) 

Έγκριση αύξησης εισφοράς για μεταβίβαση ξενοδοχειακής επιχείρησης 
και της εφάπαξ ασφαλιστικής εισφοράς κ.λ.π. 

Ο ΥΠΟΥΡΓΟΣ ΤΟΥΡΙΣΜΟΥ 

Έχοντας υπόψη: 

1. Τις διατάξεις: 

α) Του άρθρου 3 του Νόμου 881/1979 «περί τροποποιήσεως και συ- 
μπληρώσεως των περί του Ξενοδοχειακού Επιμελητηρίου κειμένων 
διατάξεων». 

β) Το άρθρο 16 του Α.Ν. 431/37 «περί του Ξενοδοχειακού Επιμελη¬ 
τηρίου». 

γ) Το άρθρο 3 του 1835/1989 «Σύσταση Υπουργείου Τουρισμού, 
κ.λ.π.» (ΦΕΚ 76). 

2. Την 4939/235/26.6.85 απόφαση του Υπουργείου Προεδρίας 
της Κυβέρνησης. 

3. Το απόσπασμα πρακτικών της 260/28.2.90 συνεδρίασης του 
Δ.Σ. του Ξενοδοχειακού Επιμελητηρίου της Ελλάδος, αποφασίζουμε: 

Α. Εγκρίνεται από 1 Ιουλίου 1990 η αύξηση των εσόδων του Ξενο¬ 
δοχειακού Επιμελητηρίου της Ελλάδος από τη μεταβίβαση κατά κυριό¬ 
τητα κ.λ.π. ξενοδοχειακής Επιχείρησης (άρθρο 1 παρ. 3 Ν. 881/ 
1979) κατά τάξη ως εξής: 

Για τα ξενοδοχεία Πολυτελείας σε 1.200 κατά ενοικιάσιμο δωμάτιο. 

Για τα ξενοδοχεία Α’ και Β' σε 1.000 κατά ενοικιάσιμο δωμάτιο. 

Για τα ξενοδοχεία Γ' σε 800 κατά ενοικιάσιμο δωμάτιο. 

Για τα ξενοδοχεία Δ' και Ε' σε 600 κατά ενοικιάσιμο δωμάτιο. 

Β. Εγκρίνεται από 1 Ιουλίου 1990 η αύξηση της εφάπαξ ασφαλιστι¬ 
κής εισφοράς προς το Ταμείο Προνοίας Ξενοδόχων των νεοανεγειρομέ- 
νων ξενοδοχείων, οικοτροφείων, τουριστικών εν γένει περιπτέρων ξενό- 
νων κ.λ.π. κατά την χορήγηση της αδείας λειτουργίας τους απολογιζο- 
μένη κατά ενοικιαζόμενο δωμάτιο ως κατωτέρω: 

Για ξενοδοχεία πολυτελείας δρχ/3.500 κατά ενοικιάσιμο δωμάτιο. 

Για ξενοδοχεία Α’ τάξης δρχ. 3.000 κατά ενοικιάσιμο δωμάτιο. 

Για ξενοδοχεία Β' τάξης δρχ. 2.500 κατά ενοικιάσιμο δωμάτιο. 

Για ξενοδοχεία Π τάξης δρχ. 2.250 κατά ενοικιάσιμο δωμάτιο. 

Για ξενοδοχεία Δ’ και Ε’ δρχ. 2.000 κατά ενοικιάσιμο δωμάτιο. 

Γ. Εγκρίνεται να αυξηθεί το έσοδο αιςό την έκδοση πιστοποιητικών 
για τα μέλη του Ξενοδοχειακού Επιμελητηρίου της Ελλάδος σε 1.000 
δραχμές για κάθε πιστοποιητικό. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 29 Μαΐου 1990 

Ο ΥΠΟΥΡΓΟΣ 

I. ΚΕΦΑΛΟΓΙΑΝΝΗΣ 
' -♦- 

Αριθ. 1023/2/3-Α (9) 

Όροι κυκλοφορίας πλωτών μέσων, διενέργειας αλιείας και μέτρων πρό¬ 
ληψης ατυχημάτων στην τεχνητή λίμνη «ΠΗΓΩΝ ΑΩΟΥ» Ιωαννίνων. 

Ο ΔΙΕΥΘΥΝΤΗΣ 

ΤΗΣ ΑΣΤΥΝΟΜΙΚΗΣ ΔΙΕΥΘΥΝΣΗΣ ΙΩΑΝΝΙΝΩΝ 

Ιωάννινα σήμερα την 15 του μηνός Μαΐου του έτους 1990, ημέρα 
της εβδομάδας Τρίτη, εμείς ο Διευθυντής της Αστυνομικής Διεύθυνσης 
Ιωαννίνων Αστυνομικός Υποδιευθυντής Γογαλης Μιχαήλ, αποσκοπού- 
ντες στη ρύθμιση της κίνησης των πλωτών εν γένει μέσων, τη διενέργεια 
αλιείας και τη λήψη μέτρων πρόληψης ατυχημάτων στην τεχνητή λίμνη 
ΠΗΓΩΝ ΑΩΟΥ Ιωανίννων και έχοντες υπόψη: α) Το Ν.Δ. 444/1970 
«Περί αρμοδιοτήτων Λιμενικού Σώματος και σχέσεων προς τας αρμο¬ 
διότητας των Σωμάτων Ασφαλείας», β) Το Β.Δ. 666 της 25.7/ 
22.8.1966 «Περί αδειών αλιευτικών σκαφών», γ) Το Β.Δ. 249 από 
15/294/1972 «Περί των επιτρεπομένων εντός των λιμνών αλιευτικών 
εργαλείων, προστασία υδροβίων φυτών και ρυθμίσεως της αλιείας εις 
τας λίμνας Παμβώτιδα και Ορεστιάδα», δ) Το υπ’ αριθ. Κ.Ε.Ψ.Ε. 
Π.Α.Φ./1378 από 10.5.1990 έγγραφο Δημόσιας Επιχείρησης Ηλε¬ 
κτρισμού και ε) Το Νόμο 1481/1984 «Περί Οργανισμού Υπουργείου 
Δημόσιας Τάξης», καθορίζουμε: 

Άρθρο 1 

Στο άρθρο 9 της υπ’ αριθμ. 32Α από 24.8.1988 Αστυνομικής Διά¬ 
ταξής μας προστίθενται παράγραφοι (10) και (11) έχουσες ως εξής: 

10. Η διέλευση και παρανομή ατόμων στην κοίτη του ποταμού «ΜΕ- 
ΤΣΟΒΙΤΙΚΟΣ» και στο τμήμα αυτού που περιλαμβάνεται μεταξύ του 

φράγματος ΠΗΓΩΝ ΑΩΟΥ και της συμβολής του με τον ποταμό Άρα- 
χθο. 

11. Η διέλευση και παραμονή ατόμων στην κοίτη του ποταμού 
«ΑΡΑΧΘΟΥ» και στο τμήμα αυτου που περιλαμβάνεται από το σημείο 
συμβολής του με τον ποταμό «ΜΕΤΣΟΒ1Τ1ΚΟ» μέχρι του σημείου ει¬ 
σόδου του στο Νομό Άρτας. 

- -__ Άρθρο 2 

Κατά τα λοιπά ισχύει η υπ’ αριθμ. 32-Α από 24.8.1988 Αστυνο¬ 
μική Διάταξή μας. 

Ο Αναπληρωτής Διευθυντής 
ΜΙΧΑΗΛ ΓΟΓΑΛΗΣ 

- +- 

Αριθ. Ε1/3068 (10) 

Συγκρότηση Αντιπροσωπευτικής Συνέλευσης της Δ.Ε.Θ. έτους 1990 

Ο ΥΠΟΥΡΓΟΣ ΕΜΠΟΡΙΟΥ 

Έχοντας υπόψη: 

1. Το Ν. 1558/85 «Κυβέρνηση και Κυβερνητικά Όργανα». 

2. Το Π.Δ. 437/85 «Καθορισμός και Κατανομή Αρμοδιοτήτων των 
Υπουργείων». 

3. Το Π.Δ. 397/88 «Περί Οργανισμού του Υπουργείου Εμπορίου» 
όπως τροποποιήθηκε και συμπληρώθηκε με το Π.Δ. 408/89. 

4. Το Π.Δ. 234/88 «Περί συστάσεως Γεν. Γραμματείας Εξωτ. 
Εμπορίου». 

5. Την Υ. 1060/90 απόφαση του Πρωθυπουργού «Περί καθορισμού 
αρμοδιοτήτων του Αναπληρωτή Υπουργού Εμπορίου Σωτηρίου Χατζη- 
γάκη». 

6. Το άρθρο 13 του Ν. 735/77 Περί ιδρύσεως Ανωνύμου Εταιρείας 
υπό την επωνυμία «ΔΙΕΘΝΗΣ ΕΚΘΕΣΗ ΘΕΣΣΑΛΟΝΙΚΗΣ ΑΕ». 

77 Την Κ1/8264/8.6.89 απόφαση του Υπουργού Εμπορίου «Περί 
συγκροτήσεως Αντιπροσωπευτικής Συνέλευσης της Δ.Ε.Θ. ΑΕ έτους 
1989». 

8. Το με αριθ. 6127/23.4.90 έγγραφο της Δ.Ε.Θ. ΑΕ «Περί συ¬ 
γκροτήσεως Αντιπροσωπευτικής Συνέλευσης της ΔΕΘ ΑΕ έτους 
1990». 

9. Το με αριθ. Ε1/2405/3.5.90 έγγραφο της Δ/νσής μας προς το 
Υπουργείο Οικονομικών για ορισμό εκπροσώπου του στην Αντιπροσω¬ 
πευτική Συνέλευση της ΔΕΘ ΑΕ, αποφασίζουμε: 

Ορίζουμε τα'μέλη της Αντιπροσωπευτικής Συνέλευσης της Δ.Ε.Θ. 
ΑΕ έτους 1990 ως εξής: 

1. Θεοφάνους Γεώργιος Γενικός Γραμματέας Εξωτερικού Εμπορίου 
Υπουργείου Εμπορίου. 

2. Μερτζιάνης Θεόδωρος του Κων/νου επιθεωρητής ειδικής επιθεώ¬ 
ρησης Θεσσαλονίκης. 

3. Αθανασιάδης Γεώργιος του Αθανασίου Πρόεδρος του Δ.Σ. ΔΕΘ 
ΑΕ. 

4. Ποζρικίδης Αριστείδης του Σάββα Αντιπρόεδρος του Δ.Σ. ΔΕΘ 
ΑΕ. 

5. Παρισάκης Γεώργιος του Νικολάου Εντεταλμένος Σύμβουλος της 
ΔΕΘ ΑΕ,. 

6. Τρακατέλης Αντώνιος του Χρήστου Πρύτανις Αριστ. Πανεπιστη¬ 
μίου Θεσσαλονίκης. 

7. Κοσμόπουλος Κων/νος του Αποστόλου, Δήμαρχος Θεσ/νίκης. 

8. Τζαμαργιουδάκης Ιωάννης του Αντωνίου, Δ/ντής Κεντρικού 
Υποκαταστήματος Τράπεζας της Ελλάδος. 

9. Δήμτσας Αλέξανδρος του Νικολάου Δ/ντής του Κεντρικού Υποκα¬ 
ταστήματος Εθνικής Τράπεζας της Ελλάδος. 

10. Ταυρίδης Νικόλαος του Ιωάννου, Δ/ντής Κεντρικού Υποκατα¬ 
στήματος Αγροτικής Τράπεζας. 

Ϊ1. Γρηγοριάδης Σωτήριος του Αλεξάνδρου, Δ/ντής Κεντρικού 
Υποκ/τος ΕΤΒΑ. 

12. Αργυρός Στέλιος του Αλεξάνδρου, Πρόεδρος του Συνδέσμου Ελ¬ 
ληνικών Βιομηχανιών. 

13. Πανούτσος Βασίλειος του Γεωργίου, Πρόεδρος του Συνδέσμου 
Βιομ. Βορείου Ελλάδας. 

14. Γραβάνης Κων/νος του Θωμά, Πρόεδρος Εμπορικού Συλλόγου 
Θεσσαλονίκης, η θητεία του οποίου λήγει το έτος 1991. 

15. Τζένας Ιωάννης του Νικολάου, Πρόεδρος Ομοσπονδίας Βιοτε- 
χνών Θεσσαλονίκης, η θητεία του οποίου θα λήξει το έτος 1991. 

16. Ποζρικίδης Αριστείδης του Σάββα, Πρόεδρος της Ομοσπονδίας 
Επαγγελματιών Θεσσαλονίκης. 


17. Παρασκευόπουλος Παρασκευάς του Νικολάου, Πρόεδρος Εργα¬ 
τικού Κέντρου Θεσσαλονίκης. 

18. Χατζηχριστόδουλος Αναστάσιος του Αντωνίου, Πρόεδρος Ομο¬ 
σπονδίας Γεωργικών Συνεταιρισμών Θεσσαλονίκης. 

19. Νάσλας Χαράλαμπος του Νικολάου, Πρόεδρος Δικηγορικού 
Συλλόγου Θεσσαλονίκης. 

20. Ανεζίνης Αντώνης του Σταύρου, Πρόεδρος Τράπεζας Μακεδο¬ 
νίας - Θράκης. 

21. Χρυσοχοίδης Ηρακλής του Ιωάννη, Αντιπρόεδρος Τράπεζας 
Μακεδονίας - Θράκης. 

22. Κωνσταντινίδης Παντελής του Θεοφάνη, Πρόεδρος Εμπορικού 
και Βιομηχανικού Επιμελητηρίου Θεσσαλονίκης. 

Με την παρούσα απόφαση, καταργείται η με αριθμό Κ1-8264/ 
8.6.89 απόφαση του Υπουργού Εμπορίου. 

Η απόφαση αυτή, που η ισχύς της αρχίζει από της υπογραφής της, να 
δημοσιευθεί στην Εφημερίδα της Κυβέρνησης. 

Αθήνα, 30 Μαΐου 1990 

Ο ΑΝΑΠΛ. ΥΠΟΥΡΓΟΣ 

Σ. ΧΑΤΖΗΓΑΚΗΣ 
-^- 

Αριθ. ΕΙ/2190 (11) 

Έγκριση τροποποίησης του Κανονισμού Προσωπικού και Λειτουργίας 
Υπηρεσιών της Δ.Ε.Θ. Α.Ε.». 

Ο ΥΠΟΥΡΓΟΣ ΕΜΠΟΡΙΟΥ 

Έχοντας υπόψη: 

1. Το Ν. 1558/85 «Κυβέρνηση και Κυβερνητικά Όργανα». 

2. Το Π.Δ. 397/88 «Περί Οργανισμού του Υπουργείου Εμπορίου», 
όπως τροποποιήθηκε με το Π.Δ. 408/89. 

3. Το άρθρο 15 του Ν. 735/77 «Περί ιδρύσεως Ανωνύμου Εταιρείας 
υπό την επωνυμία «ΔΙΕΘΝΗΣ ΕΚΘΕΣΗ ΘΕΣΣΑΛΟΝΙΚΗΣ Α.Ε. και 
άλλων τινών διατάξεων». 

4. Το Π.Δ. 437/85 «Καθορισμός και Κατανομή Αρμοδιοτήτων των 
Υπουργείων». 

5. Το Π.Δ. 234/88 «Περί συστάσεως Γενικής Γραμματείας εξωτε¬ 
ρικού εμπορίου». 

6. Τη με αριθμό Ε7/1763/81 υπουργική απόφαση - Έγκριση Κα¬ 
νονισμού Προσωπικού και Λειτουργίας Υπηρεσιών της Δ.Ε.Θ. Α.Ε. 
(ΦΕΚ 188 Β'), όπως τροποποιήθηκε με τις Ε7/3067 (ΦΕΚ 536/81) 
Ε7/1058 (ΦΕΚ 191/82) Ε7/1413 (ΦΕΚ 211/83), Δ.Κ. 14677 
(ΦΕΚ 341/85), Ε7/1081 (ΦΕΚ 362/87), Κ1/1961/16.2.1989 
(ΦΕΚ 176/89) και Ε1/4991 (ΦΕΚ 921/89) όμοιες αποφάσεις. 

7. Το άρθρο 1 του Ν. 301/76 «Περί της εις την Εφημερίδα της Κυ- 
βερνήσεως δημοσιευόμενης ύλης». 

8. Το με αριθμό 771/16.1.1990 έγγραφο της Δ.Ε.Θ. Α.Ε. «περί 
τροποποιήσεως του Κανονισμού της σε ό,τι αφορά το Συνταξιοδοτικό 
καθεστώς των Υπαλλήλων της». 

9. Το με αριθμό Ε1/269/20.3.1990 ερώτημα της Α/νσής μας στο 
Ι.Κ.Α. 

10. Το με αριθμό Γ. 99/Γα/52/4.4.1990 έγγραφο της Δ/νσης Συ¬ 
ντάξεων Προσωπικού Ν.Π.Δ.Δ. του Ι.Κ.Α, σύμφωνα με το οποίο παρέ¬ 
χεται η δυνατότητα της, κατά τα ως άνω, τροποποιήσεως του Κανονι¬ 
σμού της Δ.Ε.Θ. Α.Ε. αποφασίζουμε: 

Εγκρίνουμε την τροποποίηση της ανωτέρω Ε7/1763/81 απόφασης 
«Περί Κανονισμού Προσωπικού και Λειτουργίας Υπηρεσιών της Δ.Ε.Θ. 
Α.Ε.», όπως τροποποιήθηκε μεταγενέστερα με την προσθήκη άρθρου 
29Α, που αφορά το θέμα «ΚΟΙΝΩΝΙΚΗ ΠΡΟΝΟΙΑ», ως ακολούθως: 

«Άρθρο 29Α 

ΚΟΙΝΩΝΙΚΗ ΠΡΟΝΟΙΑ 

1. Στις συνολικές μηνιαίες αποδοχές του Προσωπικού της τέως- 
Δ.Ε.Θ. (Ν.Π.Δ.Δ.), που έχει ενταχθεί στη Δ.Ε.Θ. Α.Ε. και ασφαλίζεται 
για κύρια σύνταξη στο ειδικό συνταξιοδοτικό καθεστώς του Ι.Κ.Α. (Ν. 
3163/55) επιβάλλεται κράτηση σε ποσοστό 0,5% από τη δημοσίευση 
της παρούσας. 

Για το χρόνο, που διανύθηκε από την πρόσληψη του Υπαλλήλου μέ¬ 
χρι τη δημοσίευση της παρούσας, διενεργείται κράτηση, ως εξαγορά 
από τις αποδοχές του υπαλλήλου, ποσού χιλίων (1.000) δραχμών, για 
κάθε χρόνο υπηρεσίας. 

2. Η κράτηση μπορεί να γίνει με επιλογή του Υπαλλήλου, είτε κατά 
την έξοδό του από την Υπηρεσία, οπότε το ανάλογο ποσό αφαιρείται από 

το ποσό του βοηθήματος που δικαιούται, σύμφωνα με την επόμενη πα¬ 
ράγραφο του παρόντος άρθρου, είτε με αίτησή του κατά τη διάρκεια της 
υπηρεσίας του, οπότε το ανάλογο ποσόν παρακρατείται σε 24 ισόποσες 
μηνιαίες δόσεις από τις αποδοχές του. 

3. Στο προσωπικό της παραγράφου 1 του παρόντος, που αποχωρεί 
υποχρεωτικά, και αυτοδίκαια από την Υπηρεσία ή με αίτηση παραίτη¬ 
σής του για συνταξιοδότηση, σύμφωνα με τις διατάξεις του Ν. 3163/ 
1955, χορηγείται αντισταθμιστικό προς την κράτηση της παρ. 1 κοινω¬ 
νικό βοήθημα, το ύψος του οποίου υπολογίζεται, σύμφωνα με τις διατά¬ 
ξεις του άρθρου 22 του Ν. 735/77. Η καταβολή του βοηθήματος τού¬ 
του αποκλείει την καταβολή οποιασδήποτε άλλης αποζημίωσης. 

4. Σε περίπτωση, που θα κριθεί με δικαστική απόφαση ότι ο αποχω- 
ρήσας υπάλληλος δικαιούται αποζημίωση με τις διατάξεις του Ν. 
735/77 ή άλλου νόμου, η Δ.Ε.Θ. Α.Ε. υποχρεούται να συμψηφίσει το 
καταβληθέν κοινωνικό βοήθημα με την αποζημίωση, που θα καθοριστεί 
από τη δικαστική απόφαση. 

5. Το βοήθημα του παρόντος άρθρου μπορεί να χορηγηθεί και σε 
υπαλλήλους, που αποχώρησαν από τη Δ.Ε.Θ. Α.Ε., πριν από την 
έναρξη ισχύος του παρόντος, εφόσον υποβάλλουν σχετική αίτηση, μέσα 
σε προθεσμία εξήντα (60) ημερών από τη δημοσίευση της παρούσας. 

6. Το βοήθημα συμψηφίζεται με το ποσό της αποζημίωσης, που έχει 
λάβει ο υπάλληλος κατά την αποχώρησή του από τη Δ.Ε.Θ. Α.Ε. Οι 
κρατήσεις, που όφειλε να καταβάλει ο υπάλληλος, σύμφωνα με την παρ. 
1 του παρόντος, καταβάλλονται προσαυξημένες με το νόμιμο τόκο, από 
την ημερομηνία λήψης της αποζημίωσης. 

7. Τα ποσά, που έχουν παρακρατηθεί από το Ι.Κ.Α. και έχουν επι¬ 


στραφεί στη Δ.Ε.Θ. Α.Ε., σύμφωνα με τις διατάξεις του άρθρου 2 του Ν. 
329/76, δεν αναζητούνται». 


Η απόφαση αυτή να δημοσιευθεί στην Εφημερίδα της Κυβερνήσεως. 
Αθήνα, 30 Μαΐου 1990 

Ο ΑΝΑΠΛ. ΥΠΟΥΡΓΟΣ 

Σ. ΧΑΤΖΗΓΑΚΗΣ 
-♦- 


ΔΙΟΡΘΩΣΕΙΣ ΣΦΑΛΜΑΤΩΝ 


( 12 ) 

Στην Π31-6743/ΑΣ 3532/9.5.90 απόφαση του Πρωθυπουργού, 
που δημοσιεύθηκε στο ΦΕΚ 312/Β’/10.5.1990 και συγκεκριμένα 
στην παράγραφο 4 του προοιμίου αντί του εσφαλμένου «Α 112» τίθεται 
το ορθό «Α 221». 

(Από το Υπουργείο Εξωτερικών) 


-φ- 

(13) 

Στη 16725/9.4.90 απόφαση του Υπουργού Γεωργίας «περί εγκρί- 
σεως της αριθ. 10/26.3.90 απόφασης του Διοικητικού Συμβουλίου του 
Οργανισμού Ελληνικών Γεωργικών Ασφαλίσεων (ΕΛ.Γ.Α), που δημο¬ 
σιεύθηκε στο ΦΕΚ 279/10.4.90 (Τεύχος Β’), αντί του εσφαλμένου 
αριθ. πρωτ. 1672/9.4.90 γράφεται ο ορθός «16725/9.4.90». 

(Από το Υπουργείο Γεωργίας) 

ΕΘΝΙΚΟ ΤΥΠΟΓΡΑΦΕΙΟ 

Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 

Καποδιστρίου 34 

Οι Υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

Ταχ. Κώδικας: 

104 32 

ΤΕΕΕΧ 

22.3211 ΥΡΕΤ <3Π 

λειτουργούν καθημερινά από 8.00’ έως 13.30' 


ΧΡΗΣΙΜΕΣ ΠΛΗΡΟΦΟΡΙΕΣ 


* Πώληση ΦΕΚ όλων των Τευχών Καποδιστρίου 25 τηλ.: 52.39.762 
•ΒΙΒΛΙΟΘΗΚΗ: Σολωμού 51 τηλ: 52.48.188 

* Για φωτοαντίγραφα παλαιών τευχών στην οδό Σολωμού 51 τηλ.: 52.48.141 

* Τμήμα πληροφόρησης: Για τα δημοσιεύματα των ΦΕΚ τηλ.: 52.25.713 - 52.49.547 


* Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιμές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 


Κάθε τεύχος μέχρι 8 σελίδες δρχ. 30. Από 9 σελίδες μέχρι 16 δρχ. 40, από 17 έως 24 δρχ. 50 

Από 25 σελίδες και πάνω η τιμή πώλησης κάθε φύλλου (δσέλιδου ή μέρους αυτού) αυξάνεται κατά 20 δρχ. 


Μπορείτε να γίνετε συνδρομητής για όποιο τεύχος θέλετε. Θα σας αποστέλλεται με το Ταχυδρομείο. 


ΕΤΗΣΙΕΣ ΣΥΝΔΡΟΜΕΣ 

[~Κωδικός αριθ. κατάθεσης στο Δημόσιο Ταμείο 2531 Κωδικός ( 


Η ετήσια συνδρομή είναι: 


α) Για το Τεύχος Α' 

Δρχ. 

8.500 

β) 

» 

» 

» 

Β' 

» 

12.500 

Υ) 

» 

» 

» 

Γ' 

» 

5.000 

δ) 

» 

» 

» 

Δ' 

» 

12.000 

ε) 

» 

» 

» 

Αναπτυξιακών Πράξεων 

» 

9.500 

στ) 

» 

» 

» 

ΙΜ.Π.Δ.Δ. 

» 

5.000 

ζ) 

» 

» 

» 

ΠΑΡΑΡΤΗΜΑ 

» 

3.000 

η) 

» 

» 

» 

Δελτ. Εμπ.& Βιομ. Ιδ. 

» 

6.000 

θ) 

» 

» 

» 

Αν. Ειδικού Δικαστηρίου 

» 

1.500 

Ο 

» 

» 

» 

Α.Ε. & Ε.Π.Ε. 

» 

25.000 

ια) Για όλα τα Τεύχη 

» 

55.000 


Κωδικός αριθ. κατάθεσης στο Δημόσιο Ταμείο 3512 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 

Δρχ. 425 

» 625 

» 250 

» 600 

» 475 

» 250 

» 150 

» 300 

» 75 

» 1.250 

» 2.750 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 
















